ПРОТОКОЛ № 19

от заседанието на Комисия по правни въпроси 
на Висшия съдебен съвет, проведено на 16 май 2016 г.

Днес, 16 май 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА - отсъства
						ЮЛИЯ КОВАЧЕВА
			КАРОЛИНА НЕДЕЛЧЕВА
 НЕЗАБРАВКА СТОЕВА

На заседанието присъстват експертните сътрудници на комисията: Саша Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Писмо от зам. председателя на Върховния касационен съд и ръководител на търговската колегия относно изплащане на обезщетение на съдебен служител при прекратяване на трудовото правоотношение поради придобито право на пенсия за осигурителен стаж и възраст.

- Решение на Комисията по предложенията и атестирането по протокол № 19 от 10.05.2016 г., т.С-46 относно възможността за допълване на Правилата на Висшия съдебен съвет за командироване на съдии, прокурор и следователи, за становище.

- Решение на Комисията по предложенията и атестирането по протокол № 19 от 10.05.2016 г., т.С-48 относно молба от Ралица Райкова – кандидат за младши съдия за Окръжен съд гр. Силистра за заемане на длъжността „младши съдия“ в Окръжен съд гр. Шумен, за становище.

- Доклад от главния секретар на Висшия съдебен съвет относно промени в структурата на администрацията на ВСС.

Д Н Е В Е Н   Р Е Д:

1. ОТНОСНО: Доклад за прилагането на закона и за дейността на съдилищата през 2015 г., изпратен от председателя на Върховния касационен съд.

КОМИСИЯТА ПО ПРАВНИ ВЪПРОСИ
Р Е Ш И:

1.1. Отлага разглеждането на т. 1 за заседание на Комисията насрочено за 20.05.2016 г.

2. ОТНОСНО: Доклад за прилагането на закона и за дейността на Прокуратурата и на разследващите органи през 2015 г., изпратен от главния прокурор на република България.

КОМИСИЯТА ПО ПРАВНИ ВЪПРОСИ
Р Е Ш И:

2.1. Отлага разглеждането на т. 2 за заседание на Комисията насрочено за 20.05.2016 г.

3. ОТНОСНО: Писмо от председателя на Комисията по правни въпроси към 43-то Народно събрание относно законопроект за предотвратяване на корупцията и за отнемане на незаконно придобито имущество, за становище.

КОМИСИЯТА ПО ПРАВНИ ВЪПРОСИ
Р Е Ш И:

3.1. Отлага разглеждането на т. 3 за заседание на Комисията насрочено за 20.05.2016 г.

4. ОТНОСНО: Писмо от председателя на Комисията по правни въпроси към 43-то Народно събрание относно законопроект за изменение и допълнение на Административнопроцесуалния кодекс № 654-01-61, внесен от Илия Янков Илиев и група народни представители на 26.04.2016 г., за становище.

КОМИСИЯТА ПО ПРАВНИ ВЪПРОСИ
Р Е Ш И:

4.1. Да се обединят и докладват всички законопроекти за изменение и допълнение на Административнопроцесуалния кодекс, изпратени от Комисията по правни въпроси към 43-то Народно събрание до този момент.

5. ОТНОСНО: Писмо от председателя на Комисията по правни въпроси към 43-то Народно събрание относно законопроект за изменение и допълнение на Гражданския процесуален кодекс № 654-01-60, внесен от Корнелия Нинова и група народни представители на 22.04.2016 г., за становище.

КОМИСИЯТА ПО ПРАВНИ ВЪПРОСИ
Р Е Ш И:

5.1. Становище по представения законопроект за изменение и допълнение на Гражданския процесуален кодекс следва да се даде едновременно с становището по законопроекта за изменение и допълнение на Закона за физическите лица и мерките за подкрепа, тъй като измененията и в двата закона са взаимно свързани.

6. ОТНОСНО: Писмо от председателя на Комисията по правни въпроси към 43-то Народно събрание относно законопроект за изменение и допълнение на Закона за особените залози, № 602-01-22, внесен от Министерски съвет на 26.04.2016 г., за становище.

КОМИСИЯТА ПО ПРАВНИ ВЪПРОСИ
Р Е Ш И:

6.1. Дава възможност на членовете на комисията да се запознаят със законопроекта и да изразят становище.
6.2. Изпраща представения законопроект за изменение и допълнение на Закона за особените залози на зам. председателя на Върховния касационен съд и ръководител на търговската колегия, за становище.

7. ОТНОСНО: Предложение за упълномощаване на председателя на Окръжен съд гр. Хасково за подаване на молби за образуване на изпълнителни производства пред частен съдебен изпълнител на основание изпълнителни листове, издадени от Окръжен съд гр. Хасково.

КОМИСИЯТА ПО ПРАВНИ ВЪПРОСИ
Р Е Ш И:

7.1. Предлага на Пленума на Висшия съдебен съвет да УПЪЛНОМОЩИ административните ръководители – председатели на органите на съдебната власт да подават молби за образуване на изпълнителни производства пред частни съдебни изпълнители на основание изпълнителни листове, по които са присъдени суми в полза на Висшия съдебен съвет.
7.2. Внася предложението за разглеждане в заседание на пленума на Висшия съдебен съвет, насрочено за 02.06.2016 г.

8. ОТНОСНО: Обобщен годишен доклад за дейността на Висшия съдебен съвет и за дейността на Инспектората към Висшия съдебен съвет за 2014 г.

КОМИСИЯТА ПО ПРАВНИ ВЪПРОСИ
Р Е Ш И:

8.1. Предлага на пленума на Висшия съдебен съвет да ПРИЕМЕ обобщения годишен доклад за дейността на Висшия съдебен съвет и за дейността на Инспектората към Висшия съдебен съвет за 2014 г.
8.2. Предлага на пленума на Висшия съдебен съвет на основание чл. 30, ал. 2 , т. 11 от ЗСВ, да ВНЕСЕ в Народното събрание обобщения годишен доклад за дейността на Висшия съдебен съвет и за дейността на Инспектората към Висшия съдебен съвет за 2014 г.
8.3. Внася предложението за разглеждане в заседание на пленума на Висшия съдебен съвет, насрочено за 19.05.2016 г.

9. ОТНОСНО: Становище на Комисията по правни въпроси по доклада за прилагането на закона и за дейността на съдилищата през 2014 г.

КОМИСИЯТА ПО ПРАВНИ ВЪПРОСИ
Р Е Ш И:

9.1. Предлага на пленума на Висшия съдебен съвет да ПРИЕМЕ доклада за прилагането на закона и за дейността на съдилищата през 2014 г., ведно със становището на Комисията по правни въпроси към Висшия съдебен съвет.
9.2. Предлага на пленума на Висшия съдебен съвет на основание чл. 30, ал. 2 , т. 11 от ЗСВ, да ВНЕСЕ в Народното събрание доклада за прилагането на закона и за дейността на съдилищата през 2014 г.
9.3. Внася предложението за разглеждане в заседание на пленума на Висшия съдебен съвет, насрочено за 19.05.2016 г.

ДОПЪЛНИТЕЛНИ ТОЧКИ:

10. ОТНОСНО: Писмо от зам. председателя на Върховния касационен съд и ръководител на търговската колегия относно изплащане на обезщетение на съдебен служител при прекратяване на трудовото правоотношение поради придобито право на пенсия за осигурителен стаж и възраст.

КОМИСИЯТА ПО ПРАВНИ ВЪПРОСИ
Р Е Ш И:

10.1. От разпоредбата на чл. 354 от Закона за съдебната власт може да се направи правен извод, че няма пречка при прекратяване на трудовото правоотношение със съдебния служител, поради придобито право на пенсия за осигурителен стаж и възраст, работещ едновременно в два органа на съдебната власт на по половин щат, обезщетението да се изплати от двамата работодатели, съобразно частта на всеки от тях, при условие, че същото не надвишава определения в закона максимален размер.
10.2. Решението по т. 10 да се изпрати на зам. председателя на Върховния касационен съд и ръководител на търговската колегия.

11. ОТНОСНО: Решение на Комисията по предложенията и атестирането по протокол № 19 от 10.05.2016 г., т.С-46 относно възможността за допълване на Правилата на Висшия съдебен съвет за командироване на съдии, прокурор и следователи, за становище.

КОМИСИЯТА ПО ПРАВНИ ВЪПРОСИ
Р Е Ш И:

11.1. Редът за командироване на магистрати посочен в Правилата на Висшия съдебен съвет за командироване на съдии, прокурори и следователи е съобразен изцяло с изискванията на Закона за съдебната власт, поради което няма основание за промяната им.
11.2. Решението по т. 11 да се изпрати на Комисията по предложенията и атестирането.

12. ОТНОСНО: Решение на Комисията по предложенията и атестирането по протокол № 19 от 10.05.2016 г., т.С-48 относно молба от Ралица Райкова – кандидат за младши съдия за Окръжен съд гр. Силистра за заемане на длъжността „младши съдия“ в Окръжен съд гр. Шумен, за становище.

КОМИСИЯТА ПО ПРАВНИ ВЪПРОСИ
Р Е Ш И:

12.1. Няма основание да бъде уважена молбата на Ралица Райкова – кандидат за младши съдия за Окръжен съд гр. Силистра за заемане мястото на кандидат за младши съдия в Окръжен съд гр. Шумен, тъй като на основание чл. 186, ал. 6 и ал.7 и чл. 258а, ал. 3 от Закона за съдебната власт, във връзка с разпоредбата на чл. 27, ал. 13 от Правилата за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи, одобрените кандидати могат да заявяват желанията си до започване на обучението си в Националния институт на правосъдието.
12.2. Решението по т. 12 да се изпрати на Комисията по предложенията и атестирането.

13. ОТНОСНО: Доклад от главния секретар на Висшия съдебен съвет относно промени в структурата на администрацията на ВСС.

КОМИСИЯТА ПО ПРАВНИ ВЪПРОСИ
Р Е Ш И:

13.1. Отлага разглеждането на т.11, за запознаване от членовете на Комисията по правни въпроси.
ПРЕДСЕДАТЕЛ
НА КОМИСИЯТА:		     /П/
                          ЮЛИАНА КОЛЕВА